Daaglikse Oordenkings met Greg Laurie - Dertig dae van opbouende geestelike gedagtes vanuit God se Woord aangebied deur pastoor Greg Laurie. Op sy reguit, geselstrant bring Pastoor Greg gepaste insig in die Woord en help jou om "God te ken en Hom bekend te maak" in jou daaglikse Christen wandel.
Daaglikse Oordenkings met Greg Laurie
I TIMÓTHEÜS 2:3-4
Geliefd tot aan die Einde
Mense vra soms: "Dink jy God sal die gebed hoor van 'n bose persoon wat na Hom roep, selfs in die laaste oomblikke van sy lewe — selfs indien daardie persoon verskriklike goed gedoen het? Sal God so 'n persoon vryspreek?" Hy sal beslis.
Soms het ons geliefdes wat gesterf het wat nooit 'n geloofsverklaring gemaak het nie. Ons mag dan aflei dat hulle nie hemel toe gaan nie, maar ons weet dit nie. Was jy by hierdie geliefdes in die laaste oomblikke van hul lewens? Was jy daar toe hulle hul laaste asem uitgeblaas het? Hoe weet jy dat hy of sy nie na Jesus uitgeroep het nie?
Wat jy wel weet is dat God vir hulle lief is en wou hê hulle gered moet word. Soos 1 Timoteus 2:4 sê: "God wil hê dat alle mense gered word en tot die kennis van die waarheid kom."
Toe Judas in die Tuin van Getsemane aankom om Jesus te verraai, het Jesus vir hom gesê: "Vriend, doen wat jy gekom het om te doen!" (Matteus 26:50). Jesus wou Judas 'n laaste kans gee om te bely en ek glo wel dat as Judas net daar gestop en gesê het: "Here, ek het 'n fout gemaak. Ek weet nie wat ek gedink het nie. Vergewe my," sou Jesus hom vergewe het. Hoekom? Want God sê: "...Ek wil nie hê die sondaar moet deur sy sonde sterf nie, Ek wil hê hy moet van sy optrede afsien en lewe. Bekeer julle, bekeer julle, van jul bose optrede!" (Esegiël 33:11) Jesus het Judas liefgehad tot aan die bitter einde. Hy was sy vriend, maar sy vriend het Hom verraai en dit het sy hart gebreek.
Ek wil nie valse versekering gee en voorstel dat almal in die hemel is nie, want hulle is nie, maar wat ek sê is dat as hulle die Here aanroep in die laaste oomblikke van hul lewens, Hy hulle kwytgeskeld en vergewe het.